Twitch Skaperskolen
PC-OPPSETT Konfigurere strømmingene dine
Hei, jeg er MrGregles, og jeg jobber heltid som innholdsleverandør på Twitch.
I dag skal jeg fortelle deg litt om noe av det grunnleggende
innen maskinvare og teknologi som du trenger for å strømme.
Hva som er viktig, og hva som ikke er det,
når det kommer til din reise som en strømmer.
PC-OPPSETT Velg innholdet ditt
Når det kommer til det å begynne og strømme,
så er det én ting som gjelder for alle slags konfigurasjoner,
og det er hva du ønsker å strømme.
Skal du være en gamer?
Skal du strømme musikk, kunst eller kanskje bare chatte?
Alt er avhengig av hva du ønsker å formidle til publikum,
og det lar oss gå gjennom hva du trenger.
Enten det er inne lyd, bilde, PC, konsoller,
opptakskort, ekstern belysning, osv.
Så fort du har det på plass, og du vet hvor du ønsker å begynne,
kan vi gå videre.
PC-OPPSETT Gjennomgang av grunnleggende maskinvare
Som en gjennomgang av den grunnleggende maskinvaren du trenger for å strømme,
så kommer du til å trenge følgende:
en PC eller Mac,
et webkamera,
en grunnleggende mikrofon
og litt annet utstyr,
som et kontrollpanel eller en mikrofonarm,
om du kan strekke deg til det.
PC-OPPSETT Grunnleggende om PC
Når du begynner å strømme er det tre ting du hovedsaklig trenger.
Først av alt; en god tilkobling til Internett.
Nummer to; en maskin som kan kjøre innholdet ditt.
Nummer tre; kringkastingsprogramvare.
Du kan bruke OBS, Xsplit eller Twitch Studio, men det finnes mange andre der ute også.
Du må finne det som fungerer for deg.
Å kjøre den programvaren kommer til å være hovedoppgaven for PC-en
din, uavhengig av om du spiller eller bare chatter.
Du må sørge for at PC-en du har, eller Mac-en,
kan kjøre programvaren og omkode.
PC-OPPSETT Grunnleggende om PC
Hva er omkoding?
Omkoding, på det absolutt grunnleggende,
er når du tar utinformasjonen fra kringkastingsprogramvaren,
komprimerer den så den kan bli sendt over Internett i små datapakker
og bli mottatt av en Twitch-server, som så vil bringe det til kanalen din.
Dette er det viktigste for å få strømmen din til å virke.
Og avgjørelsen for hva du skal bruke, enten det er PC eller Mac,
må kunne utføre denne oppgaven, selv på det mest grunnleggende.
PC-OPPSETT Datamaskinen din
De fleste PC-er i mellomklassen og Mac-er kan strømme.
De kan kjøre et vanlig spill
og et webkamera, en lydenhet og kringkastingsprogramvaren samtidig
mens den nødvendige omkoding for å kringkaste deg ut til verden pågår.
Det er hendig å ha en kraftig PC om det er mulig,
men det betyr ikke at du trenger å gå ut og bruke mangfoldige tusen
på en PC for at du skal kunne begynne å strømme.
Du kan gjøre det fra en telefon, om nødvendig,
og innholdet er det viktigste.
Du er det som gjelder,
for det er du som er midt- punktet i strømmingen din.
Så ikke heng deg opp i det nyeste av maskinvare, grafikkort og prosessorer.
Bruk det du har, og jobb med det,
så finnes det alltid en måte å strømme på.
PC-OPPSETT Lyd
Når folk begynner å strømme så er bildet det første de tenker på.
Hva er det folk kommer til å se?
De ser etter kamera i toppklasse, speilløse kameraer,
de beste grafikkortene for å få høy FPS i spill,
men det aller viktigste er faktisk lyden.
Mange seere kommer til å se på,
men du kommer til å oppdage de som bare vil lytt til noe,
ha kanalen din på i bakgrunnen,
og om de ikke kan høre deg tydelig, så kommer de ikke til å bli værende.
Når det kommer til valget av mikrofon så har du mange alternativer der ute.
Billige, profesjonelle eller hodetelefonmikrofoner.
Det viktigste er hvordan ting er konfigurert.
Det er hvordan du bruker det du har som avgjør om innholdet og lyden er bra.
Det er mange måter å øke lydkvaliteten på
med tilleggsmoduler, verktøy, programvare, osv..
Så du trenger ikke å gå ut og bruke tusenvis av kroner på
en studiomikrofon
for at du skal få god lydkvalitet på kanalen din.
Jeg anbefaler å se på et grunnleggende lydoppsett med et lydgrensesnitt,
og en mikrofon med en ordinær XLR-kontakt.
Du kan også gå for en alt-i-ett-løsning, som
Blue Yeti eller Snowball.
De er mikrofoner som er USB-baserte.
De er enkle å koble til og klare til bruk på et blunk,
men alt er avhengig av innholdet ditt.
Om du skal strømme ut fra et jorde
vil du ha noe du kan ta med deg. Noe som fanger opp stemmen
din og all lyden rundt deg. Om det er det du vil.
Eller, om du spiller, vil du ha noe som bare plukker opp stemmen
din og ikke bakgrunnslyden fra, f.eks., kameraten din
som har tatt turen innom for å forstyrre strømmen din.
Du må velge en mikrofon basert på to faktorer.
Kondensator eller dynamisk.
Det er verdt å gjøre seg kjent med hva det betyr, men oppsummert;
en kondensatormikrofon er en strømdrevet mikrofon
som fanger opp nesten alt i rommet eller området du er i,
mens en dynamisk mikrofon, vanligvis funnet i de tidligere nevnte XLR-oppsettene,
fanger kun opp det som er fysisk rettet mot dem,
mot membranet, som det kalles, på mikrofonen.
Det er verdt å undersøke dette, og det finnes billige alternativer for begge.
Gjør deg kjent med ting og gjør lyden god, så kommer sendingen din til å blomstre.
PC-OPPSETT Videokamera
Det er blitt standard på Twitch nå at man har kamera på til enhver tid.
Men selv om de fleste velger å gå for dette alternativet, så trenger ikke du å gjøre det.
Men om du faktisk gjør det,
så trenger du ikke å gå for et dyrt systemkamera eller et overdådig webkamera.
Du kan bruke noe som koster et par hundre kroner på Amazon.
Det du kjøper er det helt opp deg hvordan du setter opp.
Nøkkelen til bilde er lys.
Om du har et webkamera i et mørkt rom viser det ikke mye.
Sørg for at du har en bordlampe.
Det holder med noe billig du har kjøpt hos en jernvarehandel.
Å studere videoteknikker, og bruke det du har tilgjengelig,
gir deg erfaring som, når du har råd til å oppgradere,
hjelper deg med å bruke det utstyret du har fullt ut.
Frem til da, riktig nok, kan du kjøpe deg et billig webkamera
og eksperimentere med plasseringen av det.
Står det lavt nede? Ser det rett på deg?
Er det plassert på siden?
Dramatiske vinkler kan gjøre ting interessant.
Størrelsen er også viktig.
Tar kamera opp hele skjermen?
Prater du bare, så gjør det kanskje det.
Da kan det være verdt å investere litt ekstra i et kamera.
Men om du bare spiller
og kamera skal være en liten del av skjermen
sammenlignet med hoved- attraksjonen, altså selve spillet,
ville jeg gått for noe som er billig.
Du trenger ikke å ha superhøy oppløsning
for at kamera skal se bra ut om det utgjør en liten del av skjermen.
Tenk på alt av sånne ting, så blir bildet ditt bra.
Igjen, sammen med god lyd,
vil strømmen din kunne blomstre når en seer kommer innom
og de ser at du har lagt innsats i det, selv om utstyret ikke er det beste.
De de ser, all innsatsen, er det som holder dem der.
PC-OPPSETT Strømmeutstyr
Om budsjettet tillater at du slår på stortromma
og kjøper litt ekstra og fancy utstyr,
som en god mikrofonarm, et kontrollpanel, osv., så kan du det.
Om det lar deg produsere innholdet ditt og du ser behovet? Slå til!
Om det ikke gjør det? Bruk pengene på noe annet.
Et kontrollpanel lar deg
raskt bytte mellom scener i kringkastingsprogramvaren,
en mikrofonarm fjerner vibrasjonene
fra, f.eks., det å ha mikrofonen stående på et bordet.
De er verdt å se nærmere på.
Men det er ikke det viktigste.
Du kan klare deg med hva som helst.
Når det kommer til PC-en, så vil jeg foreslå å skaffe en ekstra skjerm.
Det er alltid flott å ha chatten, aktiviteter og
kringkastingsprogamvare på en dedikert skjerm,
så du kan se at du fortsatt er live.
Men, igjen, det er ikke det viktigste.
Det jeg prøver å si her er at
hvordan du ter deg og bruker det du har
gjør strømmingen og innholdet ditt unikt.
Så istedenfor å bruke mangfoldige tusener av kroner øyeblikkelig,
for så innse at du ikke helt visste hva du ville gjøre?
Start på bunnen.
Start med billig teknologi, så kan du utvikle deg,
se hvor du trenger å gå med kanalen, og det blir en reise,
fremfor å hoppe rett ut på dypt vann
og innse at du kanskje har tatt på deg mer enn du klarer.
PC-OPPSETT Alt du trenger
Som en siste oppsummering, hva er det du trenger?
Du trenger en datamaskin som kan omkode og sende innholdet ditt
til Twitch via kringkastingsprogramvaren.
Du trenger et webkamera som kan filme ansiktet, maleriet, trommene,
innholdet ditt, og vise det til hele verden.
Du trenger en lydenhet, noe som gjør at du høres bra ut,
men det trenger ikke koste all verdens.
Med litt tid og omtanke, kan du få lyden din til å høres bra ut i studio
med tilleggsmoduler og programvare.
Det er verdt å investere tiden i det å konfigurere ting ordentlig.
Og, til sist, så trenger du deg!
Innholdet du lager om du brenner for det, liker det,
gir det tilstrekkelig med tid, og innsatsen du legger i det?
Bruker du det oppsettet du har,
kommer folk til å legge tid og innsats i å se på det også.
Sørg for at du bruker alt på det maksimale.
Alle starter på bunnen.
Ingen kom dit på et blunk.
Nyt hele prosessen.
Undersøk litt og du vil oppnå utrolige resultater.